Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 5/2002 /* SEK/2002/0683 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 5/2002 SISÄLLYS 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioissa 16. päivästä lokakuuta 2001 31. päivään maaliskuuta 2002 toteutettuja menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. Määrärahojen alustava käyttö >TAULUKON PAIKKA> 3. SELVITYSOSA 3.1. Määrärahojen täytäntöönpano toukokuussa 2002 Talousarvion määrärahojen täytäntöönpano rahoitusnäkymien otsakkeen 1 osalta toukokuussa 2002 (jäsenvaltioiden menot 16. lokakuuta 2001-31. maaliskuuta 2002) on 29 645,5 miljoonaa euroa eli 67,0 prosenttia määrärahoista. Menot ovat - 1 592,4 miljoonaa euroa indikaattorin alapuolella alaotsakkeessa 1a (perinteiset EMOTR:n tukiosaston menot ja eläinlääkintämenot) ja - 26,9 miljoonaa euroa indikaattorin alapuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellä olevassa 2.1 kohdassa mainituissa menoissa on otettu huomioon euron ja dollarin välinen kurssikehitys. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2002 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. Dollarin arvioitu keskikurssi on säilynyt 1. elokuuta 2001-31. maaliskuuta 2002 suunnilleen samalla tasolla. 3.3. Markkinoihin vaikuttavat tekijät Alaotsake 1a Talousarvion täytäntöönpano oli alaotsakkeen 1a osalta yleisesti ottaen indikaattorin alapuolella, ja se koski kaikkia kolmea tärkeintä menoryhmää. Erityisesti - kasvituotteiden kohdalla alikäyttö johtui pääasiassa puuvilla-, hedelmä- ja vihannes- sekä viinialan alikäytöstä, - eläintuotteiden kohdalla alikäyttö johtui enimmäkseen naudanliha-alan sekä lampaan- ja vuohenliha-alan alikäytöstä, - liitännäismenojen kohdalla alikäyttö johtui pääasiassa eläinlääkintä- ja kasvinsuojelutoimenpiteiden alikäytöstä. Ero on yleisellä tasolla - 1 592,4 miljoonaa euroa, joka vastaa - 4,0 prosenttia talousarvion määrärahoista. Se on joidenkin yksittäisten lukujen kohdalla kuitenkin suurempi ja edellyttää näin ollen seuraavia selvityksiä: Luku B1-14: Kuitukasvit ja silkkiäistoukat // Ero : -135 milj. euroa (-14,2 %) // (menot: 671 milj. euroa) (indikaattori: 806 milj. euroa) Indikaattori alittui, koska puhdistamoiden hallussa olevasta puuvillasta maksettujen tukien tosiasiallinen taso jäi talousarviota laadittaessa käytettyjen ennakoiden määrän alapuolelle. Puuvillan tosiasiallinen tuotantotaso on tällä hetkellä epävarmaa, ja siksi on vaikeaa ennustaa, säilyykö alikäyttö varainhoitovuoden loppuun. Luku B1-15: Hedelmät ja vihannekset // Ero : -105 milj. euroa (-6,4 %) // (menot: 672 milj. euroa) (indikaattori: 777 milj. euroa) Alikäyttöä on esiintynyt sekä tuoreiden että jalostettujen hedelmien ja vihannesten alalla. Tuoreiden hedelmien ja vihannesten alalla alikäyttö johtuu ensisijaisesti pienemmistä korvauksista, koska markkinoilta poistettujen hedelmien ja vihannesten määrät olivat pienempiä. Jalostettujen hedelmien ja vihannesten osalta alikäyttö johtuu pääasiassa kuivattujen viinirypäleiden maksujen viivästymisestä Kreikassa sekä jalostettaviksi tarkoitettujen hedelmien tuotantotuen ja sitrushedelmien jalostukseen tarkoitetun tuen maksun viivästymisestä. Luku B1-16: Viini // Ero : -233 milj. euroa (-16,8 %) // (menot: 475 milj. euroa) (indikaattori: 708 milj. euroa) Tämä alikäyttö johtuu pääasiassa hyväksyttyjen eri tislaustapojen toimeenpanon viivästyksistä asianomaisissa jäsenvaltioissa. Sen vuoksi tässä vaiheessa on vaikeaa ennustaa, säilyykö alikäyttö vuoden loppuun. Luku B1-17: Tupakka // Ero : -75 milj. euroa (-7,7 %) // (menot: 668 milj. euroa) (indikaattori: 743 milj. euroa) Alikäyttö johtuu ensisijaisesti palkkion maksun viivästymisestä Espanjassa. Käytettävissä olevien tietojen perusteella on kuitenkin odotettavissa, että talousarvio toteutuu ennakoidulla tavalla. Luku B1-21: Naudanliha // Ero : -294 milj. euroa (-3,6 %) // (menot: 3 981 milj. euroa) (indikaattori: 4 275 milj. euroa) Alikäyttö johtuu pääasiassa erityishankintajärjestelmän maksuviivästyksistä sekä pienemmistä teknisistä, rahoituksellisista ja muista kustannuksista naudanlihan interventio-ostoissa, joiden osalta varastot ovat säilyneet noin 0,25 miljoonassa tonnissa joulukuun puolivälistä. Komissio arvioi näin ollen, että tässä talousarvion luvussa on odotettavissa säästöjä vuoden loppuun mennessä. Luku B1-22: Lampaan- ja vuohenliha // Ero : -161 milj. euroa (-23,9%) // (menot: 367 milj. euroa) (indikaattori: 528 milj. euroa) Alikäyttö johtuu ensisijaisesti siitä, että lampaan- ja vuohenlihan ennakoitua korkeampi markkinahintataso johti uuhi- ja vuohipalkkion vahvistamiseen alhaisemmalle tasolle kuin talousarviota laadittaessa arvioitiin. Alikäyttö johtuu lisäksi osittain palkkion maksuviivästyksistä Italiassa. Komissio arvioi näin ollen, että tässä talousarvion luvussa on odotettavissa noin 100 miljoonan euron säästöt vuoden loppuun mennessä. Luku B1-30: Liitteeseen I kuulumattomat tuotteet // Ero : -35 milj. euroa (-8,5 %) // (menot: 171 milj. euroa) (indikaattori: 206 milj. euroa) Alikäyttö johtuu jalostettujen maataloustuotteiden, joissa käytetään maito- ja maitotaloustuotteita, suurista vientimääristä, joiden vientitukimaksut olivat kyseisenä ajankohtana alle talousarviossa käytettyjen tasojen, erityisesti rasvattoman maitojauheen osalta. Olisi kuitenkin pantava merkille, että tämän kertomuksen kirjoitusajankohtana vientitukitaso on alkanut nousta uudelleen. Luku B1-32: Syrjäisimmät alueet ja Egeanmeri // Ero : -39 milj. euroa (-16,4%) // (menot: 85 milj. euroa) (indikaattori: 124 milj. euroa) Alikäyttö johtuu pääasiassa POSEIDOM- ja POSEICAN -ohjelmien täytäntöönpanon viivästyksistä indikaattorin antamiin tuloksiin verrattuna. Luku B1-33: Eläinlääkintä- ja kasvinsuojelutoimenpiteet // Ero : -295 milj. euroa (-51,8 %) // (menot: - euroa) (indikaattori: 295 milj. euroa) Alikäyttö johtuu uusista kirjanpitosäännöistä, jotka ovat olleet voimassa 1. tammikuuta 2002 alkaen ja joiden mukaan määrärahat on sidottava kasvitautikohtaisesti kunkin jäsenvaltion osalta. Näiden säännösten vuoksi komission toimivaltaisille yksiköille on lähetettävä pankkitilin numero, mutta jotkut jäsenvaltiot eivät ole vielä tätä tehneet. Näin ollen uuden kirjanpitojärjestelmän mukaisesti asianomaisia sitoumuksia ei voida tehdä, mikä on johtanut väliaikaiseen alikäyttöön. Alaotsake 1b Luku B1-40: Maaseudun kehittäminen // Ero : -27 milj. euroa (-0,6 %) // (menot: 1 030 milj. euroa) (indikaattori: 1 057 milj. euroa) Ero suhteessa indikaattoriin on hyvin vähäinen (-0,6 %). Sen vuoksi talousarvion täytäntöönpano maaseudun kehittämisen osalta etenee ennakoidulla tavalla. 4. PÄÄTELMÄT Määrärahojen täytäntöönpano vuoden 2002 toukokuussa Määrärahojen täytäntöönpano toukokuussa 2002 (jäsenvaltioiden menot 16. lokakuuta 2001 - 31. maaliskuuta 2002) on 29 645,5 miljoonaa euroa eli 67,0 prosenttia määrärahoista. Menot ovat 1 592,4 miljoonaa euroa indikaattorin alapuolella alaotsakkeessa 1a ja 26,9 miljoonaa euroa alaotsakkeessa 1b. Yleisellä tasolla tosiasiallisten menojen ja indikaattorin välinen ero on alaotsakkeessa 1b merkityksetön. Alaotsakkeessa 1a tämä ero on kuitenkin merkittävä. Joidenkin talousarvion lukujen osalta (eläintuotteet) eron arvioidaan säilyvän, jolloin vuoden 2002 talousarviossa on vuoden lopulla alikäyttöä.